ભુવનેશ્વરે છેલ્લી ૧૦ મેચમાં ૧૭ અને બૂમરાહે એટલી જ મેચમાં ૧૪ વિકેટ ઝડપી છે. ખાસ વાત એ છે કે આમાં ફક્ત એક-એક વાર જ એવું બન્યું છે, જ્યારે આ બંને બોલર એક પણ વિકેટ ઝડપી શક્યા નથી. વિકેટ ઝડપવાની સાથે સાથે રન રોકવાના મામલામાં પણ આ જોડીનો કોઈ તોડ હરીફ ટીમ કાઢી શકતી નથી. એજ કારણ છે કે તાજેતરમાં પૂરી થયેલી ઓસ્ટ્રેલિયાની સામેની શ્રેણી દરમિયાન સ્ટીવ સ્મિથના સ્થાને ટીમનું નેતૃત્વ કરી રહેલા ડેવિડ વોર્નરે ભુવનેશ્વરને વર્તમાન સમયનો સર્વશ્રેષ્ઠ બોલર ગણાવ્યો હતો.